Vaccinum
Vaccinum, est compositio medica, quae immunitatem a morbo praebet. Continet plerumque substantiam microbio morbifero similem, saepe ex microbio infirmato vel interfecto, aut eius venenis vel proteinis fabricatam. Haec pars efficax corporis systema immunitatis deinde ad microbia agnoscenda et delenda stimulat. Nomen vaccinum a variola bovina vel vaccina deducitur. Eduardus Iennerus animadvertit agricolas, qui variolâ bovinâ affecti essent, a variola vera munitos esse, annoque 1796 primum vaccinum effecit et feliciter adhibuit. Temporibus nostris munera vaccinorum propter pandemiam attentionem animi obiter accipiunt et accipient.